Publication: Magyar Közlöny
Issue: MK-2000-109 (Year: 2000, Number: 109)
Era: 1990-2004
Section: a 146/1998. (IX. 9.) Korm. rendelethez
Paragraph Index: 251

1. A képzési cél A földügyi szakigazgatás, az önkormányzatok, az ingatlanforgalmazással foglalkozó pénzintézetek és más szakágazatok számára olyan felsőfokú ingatlan-nyilvántartási szakemberek képzése, akik ismerik az ingatlan-nyilvántartás és ingatlan-jog, valamint a kapcsolódó jogterületek teljes szabályozását, képesek ezek magas szintű alkalmazására, megfelelő gyakorlat után alkalmasak a földügyi szakigazgatás, az ingatlanforgalmazás és az ingatlan-vagyonkezelés területén a tevékenység irányítására, koordinálására, képesek a földügyi szakigazgatás területén az önkormányzatoknál és más szakágazatoknál gyakorlati irányítói tevékenység ellátására, fejlesztő munkakörök betöltésére, készség szintjén alkalmazzák a különböző nyilvántartási és információs rendszereket.

Source: https://magyarkozlony.hu/hivatalos-lapok/2d9f6f815c0c37092a98c53a2aa4a9ed94f7b73b/dokumentumok/84c2e8c27ffb7879f9dbbbecd20291f76221ef8e/letoltes